Η εκδίκηση είναι δική μου

Η Εκδίκηση είναι δική μου (Πρωτότυπος τίτλος: One-Eyed Jacks) είναι ένα γουέστερν αμερικανικής παραγωγής του 1961 με πρωταγωνιστή και σκηνοθέτη τον Μάρλον Μπράντο, το οποίο ήταν η και η μοναδική ταινία που σκηνοθέτησε. Ήταν αρχικά προγραμματισμένη να σκηνοθετηθεί από τον Στάνλεϊ Κιούμπρικ με σενάριο του Σαμ Πέκινπα, αλλά οι διαφορές που προεκύψαν με το στούντιο οδήγησαν στην αντικατάστασή  τους από τον Μπράντο και τον Γκάι Τρόσπερ. Ο Μπράντο υποδύεται τον πρωταγωνιστικό χαρακτήρα του Ρίο και ο Καρλ Μάλντεν υποδύεται τον συνεργάτη του, "Νταντ" Λονγκουόρθ. Στους υποστηρικτικούς ρόλους βρίσκονται οι Πίνα Πελίκερ, Κέιτι Χουράντο, Μπεν Τζόνσον και Σλιμ Πίκενς.

Το 2018 η βιβλιοθήκη του Αμερικανικού Κονγκρέσου την επέλεξε για να ενταχθεί στο Εθνικό Μητρώο Κινηματογράφου χαρακτηρίζοντας την ως ιστορικά, αισθητικά και πολιτισμικά σημαντική.

Υπόθεση 
Έτος 1880 στη Πολιτεία Σονόρα του Μεξικού τρεις αμερικανοί ληστές θα κάνουν μια ληστεία σε τράπεζα μιας μικρής συνοριακής πόλης. Έχοντας φορτώσει σάκκους από χρυσά νομίσματα στα άλογα τους, φεύγουν από την πόλη, χωρίς  να υποπτεύονται ότι οι Λος Ρουράλες, μέλη της τοπικής χωροφυλακής θα τους καταδιώξουν. Οι τρεις ληστές προσπαθούν να κρυφτούν στα βουνά, αλλά η μεξικανική χωροφυλακή τους περικυκλώνει και κατά τη διάρκεια της ανταλλαγής πυροβολισμών σκοτώνουν τον έναν από αυτούς. Μόνο δυο καταφέρνουν να γλυτώσουν, ο Νταντ Λογκγουώρθ και ο Κιντ Ρίο.

Έχοντας μόνο ένα άλογο θα καταφέρόυν να φτάσουν σε μια κορυφογραμμή, όπου ο Ρίο λέει στον Νταντ ότι θα πρέπει ο ένας από τους δυο να πάει στο πιο κοντινό χωριό για να βρει δύο ξεκούραστα άλογα και να επιστρέψει πίσω για να πάρει τον άλλον. Ο Νταντ αρχικά διαφωνεί αλλά συμφωνεί τελικά με την πρόταση του Ρίο. Θα το ρίξουν κορώνα γράμματα και αυτός που θα φύγει είναι ο Νταντ, αφήνοντας τον Ρίο να περιμένει. 

Ο Νταντ πηγαίνει στο πιο κοντινό χωριό μαζί με τα κλεμμένα χρυσά νομίσματα, αλλά τελευταία στιγμή αλλάζει στάση και αποφασίζει να πάρει ένα άλογο και να εξαφανιστεί, αφηνόντας τον Ρίο να περιμένει, ο οποίος τελικά θα εντοπιστεί από την μεξικανική χωροφυλακή και θα συλληφθεί.

Ο Νταντ θα περάσει τα σύνορα και θα πάει στο Μοντέρει της Καλιφόρνια, όπου μετά από κάποιο διάστημα θα γίνει σερίφης στην προσπάθεια του να σβήσει το παρελθόν του και να ζήσει μια φυσιολογική ζωή. Από την άλλη πλευρά όμως ο Ρίο θα οδηγηθεί στις διαβόητες φυλακές της Σονόρα, ώσπου μετά από 5 χρόνια θα καταφέρει να απόδρασει μαζί με τον συγκρατούμενο του Τσίκο, ορκισμένος να βρει τον Νταντ και να πάρει εκδίκηση για την προδοσία που του έκανε.

Διανομή ρόλων  

 Μάρλον Μπράντο ως "Κιντ" Ρίο 
 Καρλ Μάλντεν ως Νταντ Λονγκγουώρθ
 Μπεν Τζόνσον ως Μπομπ Έιμορι
 Κέιτι Χουράντο ως Μαρία Λονγκγουώρθ
 Πίνα Πελίκερ ως Λουίζα
 Σλιμ Πίκενς ως Λον
 Λάρυ Ντούραν ως Τσίκο Μοντέστο
 Σαμ Γκίλμαν ως Χάρβει Τζόνσον
 Ρέι Τέιλ ως Μπάρνει
 Χανκ Γουώρντεν ως Ντοκ

Υποδοχή 
Η ταινία στη ιστοσελίδα κριτικών Rotten Tomatoes, έχει βαθμολογία θετικής έγκρισης σε ποσοστό 53%, με βάση 15 κριτικές και μέση βαθμολογία 6/ 10.

Βραβεία & Υποψηφιότητες

Παραπομπές

Εξωτερικοί σύνδεσμοι 

  
  

Ταινίες γουέστερν
Αμερικανικές ταινίες
Ταινίες του 1961
Ταινίες γυρισμένες στην Καλιφόρνια
Ταινίες γυρισμένες στο Μεξικό 
Αγγλόφωνες ταινίες
Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Ταινίες τοποθετημένες στο Μεξικό